als_Latn dik_Latn sag_Latn
Rrjeti social Facebook ka prezantuar një plug-in (shtojcë) të quajtur Lidhëse Rekomandimesh, që ju tregon artikuj në ueb, bazuar në ato çfarë po lexojnë miqtë tuaj.
Në ditarin elekronik të Facebook-ut, inxhinieri Jeffrey Spehar shpjegoi se si Lidhësja e Rekomandimeve qëndron në pjesën e poshtme në të djathtë të shfletuesit tuaj, si një dritare pop-up, e ngjashme me chat-in e Facebook-ut.
Spehar tha, “Kur një person lexon një artikull, iu shfaqet një dritare e vogël pop-up në pjesën e poshtme të ekranit, duke nënvizuar artikuj të rekomanduar dhe duke i nxitur ata të pëlqejnë faqen”.
“Rekomandimet janë bazuar në përmbajtjen që kanë pëlqyer miqtë tuaj dhe që i shkëmbejnë në aplikacionet apo uebfaqen tuaj… Ashtu siç funksionon butoni ‘Like’ tani, kur një person pëlqen një artikull duke përdorur Lidhësen e Rekomandimeve, publikohet një shkrim në timeline-in e tyre dhe shfaqet në seksionin e lajmeve”.
Për botuesit dhe zhvilluesit, Spehar thotë, integrimi kërkon “vetëm disa rreshta kodesh” dhe funksionaliteti është “i gatshëm si pjesë e Facebook-ut për shtojcën e WordPress-it”.
Spehar shtoi se partnerët e parë tashmë shohin një rritje të trefishtë në reklamat online, për shkak të integrimit të lidhëses.
Kompanitë që duan të shtojnë Lidhësen e Rekomandimeve në uebfaqen e tyre duhet ta konfigurojnë atë, të kopjojnë kodet dhe ta ngjisin në faqen e tyre.
Lajmet rreth Lidhëses së Rekomandimeve vjen pasi firma raportoi një humbje neto prej $157 milionë nga llogaritja e të ardhurave të para.
Megjithatë, rrjeti social plotësoi pritshmëritë e analistëve me të ardhura prej $1.18 miliardë dhe përfitime prej 12 centë për aksion. Firma gjithashtu përjetoi një rritje prej 29% të përdoruesit aktivë mujorë.
(Herë të lexuara: 228)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn